**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 25/11/2020**

**Αριθ. Πρωτ. : 23368**

**ΑΠΟΣΠΑΣΜΑ**

# Από το πρακτικό της αριθμ. 37ης /2020ΤΑΚΤΙΚΗΣ με ΤΗΛΕΔΙΑΣΚΕΨΗ της Οικονομικής Επιτροπής Δήμου Λεβαδέων

**Αριθμός απόφασης : 296**

**2η τροποποίηση της υπ΄ αριθμ. 16960/28-08-2020 δημόσιας σύμβασης «Προμήθεια Ειδών Ατομικής Προστασίας εργαζομένων του Δήμου Λεβαδέων για το έτος 2020» ποσού 28.882,23 €**

Στη Λιβαδειά σήμερα 23η Νοεμβρίου 2020 ημέρα Δευτέρα , ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των διατάξεων του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά από την αρ.πρωτ. 22944/18-11-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) εκ των οποίων ένα (1) αναπληρωματικό ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Καπλάνης Κωνσταντίνος

2. Καλογρηάς Αθανάσιος 2.Παπαϊωάννου Λουκάς

3. Δήμου Ιωάννης

4. Καράβα Χρυσοβαλάντου - Βασιλική Αν και είχαν νόμιμα προσκληθεί

5. Μερτζάνης Κωνσταντίνος

6.Τόλιας Δημήτριος (αναπλ/κό μέλος)

7. Μπράλιος Νικόλαος (απών στο 10ο ΘΗΔ. σε ένδειξη διαμαρτυρίας)

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

………………………………………………………………………………………………………..

Εισηγούμενος το 8ο θέμα της ημερήσιας διάταξης (4ο θέμα της υπ αριθμ.22944/18-11-2020 πρόσκλησης) έθεσε υπόψη των μελών το με αριθμ. πρωτ. 22897/17-11-2020 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Με την υπ. αρ.* ***81/2020*** *Απόφαση της Οικονομικής Επιτροπής του Δήμου Λεβαδέων έγινε η «Έγκριση Διενέργειας Συνοπτικού Διαγωνισμού, Τεχνικών Προδιαγραφών και Τευχών της υπ’ αρ****. 34/2020*** *μελέτης: “Προμήθειας ειδών ατομικής προστασίας εργαζομένων (ένδυση κλπ)’’ για το έτος 2020», δαπάνης προϋπολογισμού 36.328,38 € με Φ.Π.Α. 24% .*

*Με την υπ' αριθ. πρωτ.:* ***8999/20-05-2020*** *Διακήρυξη του Δημάρχου Λεβαδέων, η οποία δημοσιεύτηκε στο ΚΗΜΔΗΣ με ΑΔΑΜ: 20PROC006760127 2020-05-25 και την υπ. αριθ. πρωτ.* ***9000/20-05-2020*** *προκήρυξη συνοπτικού διαγωνισμού του Δημάρχου Λεβαδέων, η οποία αναρτήθηκε στην Διαύγεια (ΑΔΑ: 93Τ9ΩΛΗ-Ξ1Θ), πραγματοποιήθηκε ο ανωτέρω συνοπτικός διαγωνισμός και κατακυρώθηκε στον οικονομικό φορέα με την επωνυμία «Βασίλειος Γ. Γουργιώτης», με τον οποίο ο Δήμος Λεβαδέων σύναψε την υπ. αριθ. 16960/28-08-2020 Σύμβαση (ΑΔΑΜ20SYMV007269228 2020-09-07) για την “Προμήθεια Ειδών ατομικής Προστασίας των εργαζομένων του Δήμου Λεβαδέων για το έτος 2020.*

*Με τις αριθ.****94,96,97,99 & 103/2020*** *Αποφάσεις Δημάρχου ο Δήμος Λεβαδέων προέβη στην πρόσληψη 35 σχολικών καθαριστριών πλήρους και μερικής απασχόλησης σύμφωνα με τα οριζόμενα στην αριθ. 50175/7-8-2020 ΚΥΑ (ΦΕΚ 3324/τΒ/7-8-2020) καθώς και τις τροποποιήσεις αυτής (Κοινή Υπουργική Απόφαση 51938/18-08-2020- ΦΕΚ 3447/β΄/2020 & 52878/22-08-2020- ΦΕΚ 3485/Β΄/2020) καθιστώντας αναγκαία την τροποποίηση της ανωτέρω σύμβασης αφού πλέον ανήκουν στο προσωπικό των Δήμων και θα πρέπει να τους χορηγηθούν τα Μέσα Ατομικής Προστασίας (ΜΑΠ), τα οποία δεν ήταν δυνατόν να έχουν προβλεφθεί από την αναθέτουσα αρχή κατά την διαδικασία έναρξης του συνοπτικού διαγωνισμού την 20/05/2020.*

*Σύμφωνα με την αριθ****. 224/2020*** *Απόφαση της Οικονομικής Επιτροπής εγκρίθηκε η* ***1η*** *τροποποίηση της αρχικής Σύμβασης για την «Προμήθεια ειδών ατομικής προστασίας εργαζομένων του Δήμου Λεβαδέων» για το έτος 2020, για τις ανάγκες προμήθειας επιπλέον ποσοτήτων (ειδών) των μέσων ατομικής προστασίας των 35 σχολικών καθαριστριών πλήρους και μερικής απασχόλησης και συνάφθηκε η υπ αριθ.* ***21897/3-11-2020*** *1η Τροποποιητική Σύμβαση (ΑΔΑΜ20SYMV007594144).*

*Με τα οριζόμενα της* ***παρ.2 του άρθρου 39 του Ν.4722/2020 (ΦΕΚ 177 Α΄),*** *« 2. Έως τις 31.12.2020,οι δήμοι μπορούν να καλύπτουν τις ανάγκες καθαριότητας των σχολικών μονάδων και κατά την παρ. 2 του άρθρου 24 της από 14.3.2020 Πράξης Νομοθετικού Περιεχομένου (Α 64) , η οποία κυρώθηκε με το άρθρο 3 του Ν. 54862/2020 ( Α 76) , η ισχύς της οποίας παρατείνεται έως την προρρηθείσα ημερομηνία , ειδικά για τον**σκοπό αυτόν.»*

*Ειδικότερα, προβλέπεται ότι* ***:«*** *Εφόσον εξακολουθεί να υφίσταται άμεσος κίνδυνος εμφάνισης και διασποράς κορωνοϊού COVID-19, η έλλειψη του οποίου βεβαιώνεται με απόφαση του Υπουργού Υγείας, και πάντως για χρονικό διάστημα που δεν μπορεί να υπερβαίνει τους έξι (6) μήνες από την έναρξη ισχύος της παρούσας, οι συμβάσεις εργασίας ορισμένου χρόνου που συνάπτουν οι ΟΤΑ α΄**και β΄ βαθμού δυνάμει της παρ. 1 του άρθρου 206 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143) και της περ. ιε΄ της παρ. 2 του άρθρου 1 του ν. 3812/2009 (Α’ 234),* ***μπορεί να έχουν διάρκεια έως τέσσερις (4) μήνες.***

*Προκειμένου να καλυφθούν οι μεγάλες ανάγκες για τον αποτελεσματικό καθαρισμό των σχολικών μονάδων πρωτοβάθμιας και δευτεροβάθμιας εκπαίδευσης του Δήμου μας και τη διαφύλαξη της δημόσιας υγείας στα πλαίσια προστασίας του μαθητικού πληθυσμού ενόψει των αυξημένων κινδύνων και προστασίας από τον κορωνοϊό COVID-19, έγινε η πρόσληψη, με σχέση εργασίας ιδιωτικού δικαίου ορισμένου χρόνου, οκτώ (8) επιπλέον καθαριστριών μερικής απασχόλησης διάρκειας τριών (3) ωρών των σχολικών μονάδων και χρονικής διάρκειας τεσσάρων(4) μηνών, σύμφωνα με την υπ.αριθ.****112/2020*** *(ΑΔΑ:Ω7Η0ΩΛΗ-Ψ6Ζ) Απόφαση Δημάρχου και για τις οποίες ο Δήμος υποχρεούται να παρέχει Είδη Ατομικής Προστασίας, καθιστώντας αναγκαία την 2η τροποποίηση της 16960/28-08-2020 Σύμβασης.*

***Κατόπιν των ανωτέρω και λαμβάνοντας υπόψη:***

* *Το* ***άρθρο 132*** *του Ν. 4412/2016,**περί τροποποίησης συμβάσεων κατά τη διάρκειά τους (άρθρο 72 Οδηγίας 2014/24/ΕΕ):* ***1.*** *Οι συμβάσεις και οι συμφωνίες-πλαίσιο μπορούν να τροποποιούνται χωρίς νέα διαδικασία σύναψης σύμβασης σε οποιαδήποτε από τις ακόλουθες περιπτώσεις: ............................................................................................................................. «****γ)*** *όταν πληρούνται σωρευτικά οι ακόλουθες προϋποθέσεις:*

***αα)*** *η ανάγκη τροποποίησης προέκυψε λόγω περιστάσεων που δεν ήταν δυνατόν να προβλεφθούν από μια επιμελή αναθέτουσα αρχή,* ***ββ)*** *η τροποποίηση δεν μεταβάλλει τη συνολική φύση της σύμβασης****, γγ)*** *οποιαδήποτε αύξηση της τιμής δεν υπερβαίνει το 50% της αξίας της αρχικής σύμβασης ή της συμφωνίας- πλαίσιο.» Σε περίπτωση διαδοχικών τροποποιήσεων, η σωρευτική αξία των τροποποιήσεων αυτών δεν μπορεί να υπερβαίνει το 50% της αξίας της αρχικής σύμβασης ή της συμφωνίας-πλαίσιο.Οι επακόλουθες τροποποιήσεις δεν πρέπει να αποσκοπούν στην αποφυγή εφαρμογής του παρόντος Βιβλίου.*

*Οι προϋποθέσεις που θα πρέπει να πληρούνται αθροιστικά, σύμφωνα και με την παρ.στ της κατευθυντήριας οδηγίας 22**(απόφαση 44/09-06-2017 της Ενιαίας Ανεξάρτητης Αρχής Δημοσίων Συμβάσεων) με θέμα: “Τροποποίηση των συμβάσεων κατά τη διάρκειά τους” , είναι σωρευτικά οι ακόλουθες:*

***1. Να μην περιλαμβάνονται στην αρχική σύμβαση και να κατέστησαν αναγκαία κατά τη διάρκεια εκτέλεσης αυτής***

***2. Να μην μπορεί να γίνει αλλαγή του αρχικού αναδόχου για λόγους τεχνικούς ή οικονομικούς****Επισημαίνεται ότι οι ως άνω οικονομικοί ή τεχνικοί λόγοι αναφέρονται διαζευκτικά και όχι αθροιστικά και, κατά συνέπεια, αρκεί να συντρέχει είτε τεχνικός είτε οικονομικός λόγος για την εφαρμογή της διάταξης, ενώ περαιτέρω σημαντικό είναι ότι η παράθεσή τους είναι ενδεικτική και όχι περιοριστική, με την έννοια ότι μπορεί να γίνει επίκληση από την αναθέτουσα αρχή οποιουδήποτε τεχνικού ή οικονομικού λόγου, για τον οποίο δεν μπορεί να αντικατασταθεί ο αρχικός ανάδοχος.*

*Στη συγκεκριμένη περίπτωση δεδομένου ότι το συνολικό κόστος για τα επιπλέον είδη είναι 584,98€ (με ΦΠΑ 24%) δηλαδή ποσοστό 2% της υπάρχουσας σύμβασης , η εμπλοκή τρίτου προσώπου πέραν του αρχικού αναδόχου θα είναι δυσανάλογα ασύμφορή οικονομικά για αυτόν λόγω του μηδαμινού περιθωρίου κέρδους .*

***3.******Οποιαδήποτε αύξηση της τιμής δεν πρέπει να υπερβαίνει το πενήντα τοις εκατό (50%) της  αξίας της αρχικής σύμβασης***

*Σε περίπτωση περισσότερων, διαδοχικών τροποποιήσεων της αρχικής σύμβασης, υπό την έννοια της ανάθεσης περισσότερων συμβάσεων για συμπληρωματικά έργα/ υπηρεσίες/ αγαθά, αναφέρεται ρητά στις σχετικές διατάξεις ότι: «..... η σωρευτική αξία των τροποποιήσεων αυτών δεν μπορεί να υπερβαίνει το πενήντα τοις εκατό (50%) της αξίας της αρχικής σύμβασης ή της συμφωνίας-πλαίσιο.»*

***4. Οι επακόλουθες τροποποιήσεις δεν πρέπει να αποσκοπούν στην αποφυγή εφαρμογής των διατάξεων του ν. 4412/2016, ανάλογα με το είδος της σύμβασης***

* *Το* ***άρθρο 201*** *του Ν.4412/2016, «Προηγούμενη γνώμη για την τροποποίηση σύμβασης», στο οποίο αναφέρεται ότι : Η τροποποίηση της σύμβασης κατά το άρθρο 132, γίνεται ύστερα από γνωμοδότηση του αρμοδίου οργάνου.*
* *Το* ***άρθρο 221****, του Ν.4412/2016, σύμφωνα με το οποίο:*

***1****.Στο πλαίσιο των διαδικασιών σύναψης Δημοσίων συμβάσεων, τα όργανα που γνωμοδοτούν προς τα από φαινόμενα όργανα («γνωμοδοτικά όργανα») έχουν ιδίως τις ακόλουθες αρμοδιότητες:*

*.................................................................................................................*

***ζ)*** *στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου*

***11.*** *Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παράγραφο 1, ισχύουν και τα ακόλουθα:………* ***β)*** *Για την παρακολούθηση και την παραλαβή της σύμβασης προμήθειας συγκροτείται τριμελής ή πενταμελής Επιτροπή παρακολούθησης και παραλαβής με απόφαση του αρμόδιου αποφαινομένου οργάνου «της Αναθέτουσας Αρχής ή του Φορέα Εκτέλεσης της Σύμβασης.» …………….αρμοδιότητες.*

***ζ)*** *Η Επιτροπή της περίπτωσης β' εισηγείται και για ζητήματα τροποποίησης των συμβάσεων προμηθειών, σύμφωνα με το άρθρο 132 με την επιφύλαξη του άρθρου 41.*

* *Την Κ.Υ.Α.* ***53361/2006*** *(ΦΕΚ 1503 Β’/2006) Παροχή Μέσων Ατομικής Προστασίας σε υπαλλήλους των ΟΤΑ και μέτρα προληπτικής ιατρικής.*
* *Την ΚΥΑ* ***43726/07.06.2019*** *(ΦΕΚ 2208/08.06.2019 τ. Β΄) επικαιροποιείται και νομιμοποιείται το υφιστάμενο νομοθετικό πλαίσιο για την παροχή ΜΑΠ στους Ο.Τ.Α. Α΄& Β΄ Βαθμού καθώς και στα νομικά πρόσωπα αυτών όπως μερικώς τροποποιήθηκε με την ΚΥΑ 87669/09.12.2019 (ΦΕΚ 4584/13.12.2019 τεύχος Β’)*
* *Την αριθ.πρωτ.* ***16960/28-08-2020*** *Σύμβαση (ΑΔΑΜ20SYMV007269228 2020-09-07), όπως αυτή τροποποιήθηκε με την υπ αριθμ* ***21897/3-11-2020*** *Σύμβαση (ΑΔΑΜ20SYMV007594144) για την “Προμήθεια Ειδών ατομικής Προστασίας των εργαζομένων του Δήμου Λεβαδέων για το έτος 2020*
* *Την* ***422/2020*** *Απόφαση Δημοτικού Συμβουλίου με την οποία έγινε η συγκρότηση επιτροπών παρακολούθησης και παραλαβής προμηθειών και παραλαβής αντικειμένου συμβάσεων παροχής γενικών υπηρεσιών για το έτος 2020*
* *Την αριθ. πρωτ.* ***22070/05-11-2020*** *Θετική Γνωμοδότηση της Επιτροπής Παραλαβής για την τροποποίηση της ανωτέρω Σύμβασης*
* *Το υπ.αριθ.****22092/05-11-2020*** *έγγραφο της Δ/νσης Κοινωνικής Προστασίας Παιδείας και Δια Βίου Μάθησης*
* *ότι οι τεχνικές προδιαγραφές των επιπλέον ποσοτήτων (ειδών) των μέσων ατομικής προστασίας των 8 σχολικών καθαριστριών πλήρους και μερικής απασχόλησης, θα είναι σύμφωνες με την* *34/2020 Μελέτη του Δήμου Λεβαδέων*
* *Την υπ αριθ.* ***151/2020*** *Απόφαση Δημοτικού Συμβουλίου που αφορά την 14η αναμόρφωση προϋπολογισμού οικ έτους 2020 (ΑΔΑ ΩΝ23ΩΛΗ-ΙΦΩ), με την οποία ενισχύθηκε η πίστωση του Κ.Α. 15/6061.004 με τίτλο: «Παροχές σε είδος –είδη ατομικής προστασίας εργαζομένων (ένδυση κλπ), κατά το ποσό των 4.500,00€*

***Καλείται η Οικονομική Επιτροπή***

*Να εγκρίνει την* ***2η*** *τροποποίηση της υπ’ αριθ. πρωτ. 16960/28-08-2020 Σύμβασης (ΑΔΑΜ20SYMV007269228), για την «Προμήθεια ειδών ατομικής προστασίας εργαζομένων του Δήμου Λεβαδέων» για το έτος 2020, σύμφωνα με την αριθ. πρωτ. 22092/05-11-2020 Γνωμοδότηση της Επιτροπής Παραλαβής 2020, ως εξής:*

***α)*** *Την τροποποίηση των ποσοτήτων της ανωτέρω σύμβασης, όπως αναλυτικά αναφέρονται στον επισυναπτόμενο πίνακα.*

***β)*** *Την αύξηση του οικονομικού αντικειμένου ύψους* ***584,98*** *€ (με ΦΠΑ 24%) που επιφέρει η ανωτέρω αύξηση των ποσοτήτων,* όπως αναλυτικά αναφέρονται στον επισυναπτόμενο πίνακα.

Η Οικονομική Επιτροπή λαμβάνοντας υπόψη :

* Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Το με αριθ. πρωτ. 22897 /17- 11 -2020 έγγραφο του Τμ. Προϋπολογισμού Λογιστηρίου & Προμηθειών που διανεμήθηκε
* Την με αριθ. Πρωτ. 16960/28-08-2020 Δημόσια Σύμβαση (ΑΔΑΜ20SYMV007269228 2020-09-07)
* Την αριθ. πρωτ. 22070/5-11-2020 Θετική Γνωμοδότηση της Επιτροπής Παραλαβής Προμηθειών έτους 2020 για τροποποίηση της σύμβασης.
* Τα υπ.αριθ.22092/5-11-2020 &22041/5-11-2020 έγγραφα της Δ/νσης Κοινωνικής Προστασίας Παιδείας και Δια Βίου Μάθησης
* Την υπ αριθμ 224/2020 (ΑΔΑ: 65ΑΒΩΛΗ71-ΞΞ7) Απόφαση της Οικονομικής Επιτροπής
* Τις διατάξεις του άρθρου 3 του Ν. 4623/9-8-2019 (που αντικατέστησε το άρθρο 72 του Ν.

3852/2010

Τις διατάξεις του Ν. 4412/2016

* Την μεταξύ των μελών συζήτηση σύμφωνα με τα πρακτικά
* Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την 2η τροποποίηση της υπ’ αριθ. πρωτ. 16960/28-08-2020 Δημόσιας Σύμβασης (ΑΔΑΜ20SYMV007269228 2020-09-07) **«Προμήθεια ειδών ατομικής προστασίας εργαζομένων του Δήμου Λεβαδέων για το έτος 2020»** όπως γνωμοδοτεί με το υπ΄αριθμ. πρωτ. 22070/5-11-2020 σχετικό η Επιτροπή Παραλαβής Προμηθειών 2020 και συγκεκριμένα:

**α)** Την τροποποίηση των παρακάτω ποσοτήτων αυτής :

|  |  |  |  |  |  |
| --- | --- | --- | --- | --- | --- |
| **ΕΙΔΗ ΑΤΟΜΙΚΗΣ ΠΡΟΣΤΑΣΙΑΣ ΚΑΘΑΡΙΣΤΡΙΩΝ ΣΧΟΛΙΚΩΝ ΚΤΙΡΙΩΝ** | | | | | |
| **Α/Α** | **Είδος** | **Μονάδες** | **Τροποποιημένη ποσότητα** | **Συνολική ποσότητα** |
| **1** | Γάντια από νιτρίλιο | Ζεύγος | 8 | 58 |
| **2** | Γάντια από ύφασμα και νιτρίλιο | Ζεύγος | 8 | 58 |
| **3** | Μάσκα φίλτρο Ρ1 | Τεμ | 8 | 78 |
| **4** | Γαλότσες | Τεμ. | 8 | 58 |
| **5** | Nιτσεράδες δύο τμημάτων αδιάβροχοι | Τεμ. | 8 | 49 |
| **6** | Καπέλα τύπου μπέιζμπολ | Τεμ. | 8 | 64 |
| **7** | Παντελόνι εργασίας | Τεμ | 8 | 58 |
| **8** | Μπλουζάκι Τ-shirt με λογότυπο | Tεμ | 8 | 50 |
| **9** | Μπουφάν αδιάβροχο | Τεμ | 8 | 58 |

**β)** Την αύξηση του οικονομικού αντικειμένου της σύμβασης κατά **584,98 €** (με ΦΠΑ 24%) που επιφέρει η ανωτέρω αύξηση των ποσοτήτων και αναλύεται ως:

|  |  |  |  |  |  |
| --- | --- | --- | --- | --- | --- |
| **Α/Α** | **Είδος** | **Μον.** | **Ποσότητα** | **Τιμή (€)** | **Σύνολο, €** |
| **1** | Γάντια από νιτρίλιο | Ζεύγος | 8 | 0,65 | 5,20 |
| **2** | Γάντια από ύφασμα και νιτρίλιο | Ζεύγος | 8 | 1,30 | 10,40 |
| **3** | Μάσκα φίλτρο Ρ1 | Τεμ | 8 | 0,46 | 3,68 |
| **4** | Γαλότσες | Τεμ. | 8 | 4,90 | 39,20 |
| **5** | Nιτσεράδες δύο τμημάτων αδιάβροχοι | Τεμ. | 8 | 7,13 | 57,04 |
| **6** | Καπέλα τύπου μπέιζμπολ | Τεμ. | 8 | 3,09 | 24,72 |
| **7** | Παντελόνι εργασίας | Τεμ | 8 | 13,06 | 104,48 |
| **8** | Μπλουζάκι Τ-shirt με λογότυπο | Tεμ | 8 | 3,44 | 27,52 |
| **9** | Μπουφάν αδιάβροχο | Τεμ | 8 | 24,94 | 199,52 |
|  | | | **Σύνολο** | | **471,76** |
| **Φ.Π.Α.** | 24% | 113,22 |
| **Σύνολο με Φ.Π.Α.** | | **584,98** |

Κατά τα λοιπά ισχύουν ως έχουν οι όροι της αρχικής σύμβασης.

**Η παρούσα απόφαση πήρε αριθμό 296/2020.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

**ΤΑ ΜΕΛΗ**

1. Καλογρηάς Αθανάσιος

2.Δήμου Ιωάννης

3.Καράβα Χρυσοβαλάντου –Βασιλική ΠΙΣΤΟ ΑΠΟΣΠΑΣΜΑ

4.Μερτζάνης Κωνσταντίνος Λιβαδειά 25 -11-2020

5.Τόλιας Δημήτριος Ο ΠΡΟΕΔΡΟΣ

6. Καραμάνης Δημήτριος

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ